Vatikan (B/SN). Bamž Franciskus je warnował před formami pobožnosće, kotrež skerje pohansku mentalitu wotbłyšćuja. Na njedawnej generalnej awdiency starosćeše so wón wopačneho zrozumjenja swjatych dla. „Swjeći sami žane dźiwy njewuskutkuja, ale jeničce Boža hnada, kotraž w nich skutkuje.“ Runočasnje pak je bamž česćowanje swjatych pozitiwnje wuzběhnył, dokelž je modlitwa k nim kaž rozmołwa z přećelom. Wón pokaza na to, zo su wšitcy wěriwi „w zhromadnosći swjatych zwjazani, tež po smjerći. Smy přez mjena, kotrež mamy, přez cyrkej, kotrejž přisłušamy, a přez městnosć, hdźež bydlimy, swjatym přez patronow našich mjenow bliscy.“
Połoženje cyrkwje dramatiske
szl_Latn szl_Latn